**ACTE NECESARE ÎN VEDEREA DEPUNERII DOSARELOR DE AJUTOR DE ÎNCĂLZIRE ŞI SUPLIMENT PENTRU ENERGIE**

1. **Acte de identitate –**copii xerox **CI/BI** pentru toţi membrii familiei, care au acelaşi domiciliu ori reşedinţă la adresa la care se solicită ajutorul sau care locuiesc şi se gospodăresc împreună, sunt înscrişi în cartea de imobil şi sunt luaţi în calcul la stabilirea cheltuielilor de întreţinere a locuinţei. Pentru copiii  sub 14 ani – **certificate de naştere**. **Certificat de căsătorie** – dacă este cazul;
2. **Acte din care să rezulte calitatea titularului cererii faţă de locuinţa pentru care solicită ajutorul**: copie contract de vânzare-cumpărare,  contract cu clauză de întreţinere sau drept de abitaţie, extras de carte funciară; contract de închiriere, comodat, concesiune valabil la data depunerii cererii, împuternicire din partea proprietarului locuinţei sau a titularului contractului de închiriere, după caz;
3. **Acte doveditoare privind TOATE veniturile nete lunare** (**venituri din activităţi independente, salariu şi alte drepturi salariale inclusiv contravaloarea tichetelor de masă, venituri din cedarea folosinţei bunurilor, venituri din investiţii, pensii, indemnizaţii, venituri din activităţi agricole, venituri din premii şi din jocuri de noroc, venituri din transferul proprietăţilor imobiliare din patrimoniul personal şi al dezmembrămintelor acestuia, venituri obţinute din străinătate, depozite bancare, rentă viageră, alte venituri)**realizate de către membrii familiei în luna anterioară solicitării dreptului conform **Cap.5** din cererea şi declaraţia pe proprie răspundere;
4. **Adeverinţă de elev sau student în cazul copiilor de peste 16 ani care frecventează cursurile şcolare şi nu realizează venituri;**
5. **Adeverinţă de la ANAF Iaşi pentru persoanele care nu realizează venituri** ;
6. **Certificat fiscal – de la primăria de domiciliu**;
7. **Adeverinţă de la Registrul Agricol** ( de la primăria de domiciliu), cu terenurile agricole şi animalele deţinute;
8. **Copie act doveditor pentru grad de dizabilitate;**
9. **Copie carte de identitate a  autoturismului/motocicletei;**
10. **Hotărâre judecătorească definitivă şi executorie privind stabilirea cuantumului pensiei/alocaţiei de întreţinere;**
11. **Copie a unei facturi de furnizare a energiei electrice/gaze naturale.**

**Cererea se depune personal de titularul cererii. În situaţia în care titularul este persoană singură nedeplasabilă cererea este însoţită de act medical care să dovedească acest lucru.**

**Deţinerea unuia dintre bunurile menţionate în Anexa nr.4 la Normele Metodologice ale Legii 416/2001 pot conduce la excluderea acordării ajutorului pentru încălzirea locuinţei.**